ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660055229

ขอให้จัดสรรเจ้าหน้าที่ลงพื้นที่เพื่อนำสุนัขจรจัดออกจากพื้นที่ บริเวณภายในหมู่บ้าน นาริสา - ทวีสุข ซอยเสรีไทย 29 แขวงคลองกุ่ม เขตบึงกุ่ม กรุงเทพมหานคร จุดสังเกต บริเวณด้านหน้าหมู่บ้านจะมีร้านสะดวกซื้อ เซเว่นอีเลฟเว่น เนื่องจากวันที่ 2 ตุลาคม 2566 ผู้ร้องได้แจ้งเรื่องร้องเรียนเกี่ยวกับสุนัขจรจัดไปยังกรุงเทพมหานครผ่านทาง Traffy Fondue เพื่อแจ้งให้เจ้าหน้าที่ฯ เข้ามาดำเนินการนำสุนัขออกจากพื้นที่ เพราะสุนัขมีพฤติกรรมดุร้ายวิ่งไล่กัดเด็ก ,พระภิกษุสงฆ์ที่เข้ามาเดินบิณฑบาต และไล่กัดแมวที่มีเจ้าของภายในหมู่บ้าน สร้างความหวาดกลัวให้แก่ผู้ร้องและประชาชนที่อาศัยอยู่ในพื้นที่เป็นอย่างมาก ต่อมาวันที่ 13 ธันวาคม 2566 (ไม่ทราบช่วงเวลาที่แน่ชัด) ได้มีเจ้าหน้าที่สำนักงานเขตบึงกุ่ม ,เจ้าหน้าที่สำนักอนามัย และเจ้าหน้าที่มูลนิธิเดอะโฮปไทยแลนด์ ลงพื้นที่ทำการตรวจสอบในพื้นที่ดังกล่าว จากนั้นพบว่าทางสำนักงานเขตบึงกุ่มได้มีการทำข้อตกลงกับทางมูลนิธิเดอะโฮปไทยแลนด์ ว่าทางมูลนิธิฯ จะเข้ามาดำเนินการจัดหาที่อยู่ให้กับสุนัข พร้อมทั้งนำสุนัขออกจากพื้นที่ฯ ภายในวันที่ 22 ธันวาคม 2566 หรือจะดำเนินการให้แล้วเสร็จภายในสิ้นปี 2566 ต่อมาวันที่ 22 ธันวาคม 2566 ผู้ร้องได้ติดต่อไปยังมูลนิธิดังกล่าว โดยโทรผ่านแอปพลิเคชันไลน์ แต่พบว่า ไม่มีเจ้าหน้าที่ไม่รับสาย ต่อมาวันที่ 25 ธันวาคม 2566 ผู้ร้องจึงติดต่อไปยังสำนักงานเขตฯ เพื่อสอบถามความคืบหน้าของเรื่องดังกล่าว เนื่องจากทางมูลนิธิฯ ยังไม่เข้ามาดำเนินการให้แต่อย่างใด อีกทั้งผู้ร้องก็ไม่สามารถติดต่อเจ้าหน้าที่ของมูลนิธิได้ โดยเจ้าหน้าที่สำนักงานเขตฯ แจ้งให้ผู้ร้องทราบว่าทางสำนักงานเขตก็ไม่สามารถติดต่อทางมูลนิธิฯ ได้เช่นเดียวกัน ซึ่งผู้ร้องแจ้งว่า ก่อนหน้าทางมูลนิธิฯ เคยรับสายผู้ร้อง เพียง 1 ครั้งเท่านั้น เพราะผู้ร้องเดินทางไปยังสำนักงานเขตฯ เพื่อให้เจ้าหน้าที่ช่วยประสานไปยังเจ้าหน้าที่ของมูลนิธิให้ ทำให้ทางมูลนิธิฯรับโทรศัพท์ของผู้ร้อง เพื่อติดต่อนัดหมายและประสานช่วงวัน และเวลาในการเข้ามาดำเนินการนำสุนัขออกจากพื้นที่ ซึ่งผู้ร้องแจ้งว่าเมื่อเจ้าหน้าที่รับสายแล้วนั้น ผู้ร้องได้แจ้งกับเจ้าหน้าที่ว่า "ให้เข้ามาดำเนินการนำสุนัขออกจากพื้นที่ก่อนได้หรือไม่ เพราะสุนัขมีพฤติกรรมดุร้าย ประชาชนได้รับความเดือดร้อน" ซึ่งเจ้าหน้าที่แจ้งว่า "เอาไปไว้บ้านพี่ไหม ต้องรอหาบ้านให้ได้ก่อน หรืออาจจะเอาไปไว้ที่ชลบุรีก่อน ตามนี้"  อีกทั้งผู้ร้องแจ้งว่า เจ้าหน้าที่สำนักงานเขตฯ ได้ทำการสอบถามกับผู้ร้องว่า "พี่มีหลักฐานการกัดไหม พี่มีใบรับรองแพทย์ไหม" ซึ่งผู้ร้องแจ้งว่า "จะต้องเสี่ยงให้สุนัขกัดก่อน แล้วนำหลักฐานมายื่นให้เจ้าหน้าที่ หรือจะต้องให้ประชาชนถูกกัดก่อน หรือถึงจะสามารถจัดการได้ หรือพี่จะต้องเดินเข้าไปในซอยแล้วพลีชีพ และสละตัวเองให้มันกัดแล้วถ่ายรูป เรื่องจะได้จบ พี่ต้องไปฉีดวัคซีนกันพิษสุนัขบ้าใช่ไหม เรื่องจะได้จบ" ซึ่งผู้ร้องเห็นว่าเจ้าหน้าที่ของทางสำนักงานเขตฯ เอื้อประโยชน์ให้แก่มูลนิธิฯ มากจนเกินไปจนไม่เห็นถึงความเดือดร้อนของประชาชน อีกทั้งประชาชนในหมู่บ้านมีการประชาสัมพันธ์ ไม่ให้นำอาหารมาให้สุนัข ทำให้สุนัขเข้าไปทำการคุ้ยถังขยะภายในหมู่บ้าน และกัดแมวของประชาชนที่เลี้ยงไว้ภายในหมู่บ้าน ทำให้ประชาชนในพื้นที่ฯ เกิดความหวาดกลัวไม่กล้าออกจากบ้าน และเดินออกไปยังสวนสาธารณะภายในหมู่บ้าน ซึ่งผู้ร้องแจ้งว่าจากการดำเนินการทำข้อตกลงกับมูลนิธิดังกล่าว ทางสำนักงานเขตฯ แจ้งว่าไม่สามารถดำเนินการนำสุนัขออกจากพื้นที่ได้ เพราะมีการทำข้อตกลงกันระหว่างมูลนิธิฯ พร้อมทั้งแจ้งให้ทราบว่าหากทางสำนักงานเขตฯ เข้าไปดำเนินการแก้ไขปัญหานำสุนัขออกจากพื้นที่ฯ ทางมูลนิธิฯ จะเรื่องดังกล่าวไปโพสต์ผ่านโซเชียล โดยผู้ร้องเห็นว่าหากสุนัขมีพฤติกรรมดุร้าย สร้างความเดือดร้อนให้แก่ประชาชนในพื้นที่เป็นอย่างมาก ซึ่งหากทางมูลนิธิฯ ไม่สามารถดำเนินการแก้ไขปัญหาได้ตามระยะเวลาที่ตกลงกันไว้ ก็ควรมีการมอบอำนาจหน้าที่ให้ทางสำนักงานเขตฯ ไปดำเนินการแทนมูลนิธิฯ โดยไม่ต้องประสานงานผ่านทางมูลนิธิฯ อีกทั้งแจ้งว่าจากกรณีดังกล่าวนั้นส่งผลกระทบต่อคุณภาพชีวิตของประชาชนในพื้นที่ จากกรณีดังกล่าวส่งผลให้ผู้ร้องและประชาชนที่อาศัยในพื้นที่ได้รับความเดือดร้อนเป็นอย่างมาก ประสบปัญหาเป็นระยะเวลาประมาณ 3 เดือนแล้ว เบื้องต้นแจ้งเรื่องไปยังกรุงเทพมหานคร หมายเลขสายด่วน 1555 ,ร้องเรียนผ่านทาง Traffy Fondue  และศาลาว่าการกรุงเทพมหานครแล้ว แต่ยังคงได้รับความเดือดร้อนอยู่เช่นเดิม จึงประสงค์ให้หน่วยงานที่เกี่ยวข้องจัดสรรเจ้าหน้าที่ลงพื้นที่เพื่อนำสุนัขจรจัดออกจากพื้นที่ฯ ประกอบกับผู้ร้องประสงค์ฝากเน้นย้ำไปยังระบบการแจ้งเรื่องผ่าน Traffy Fondue ของกรุงเทพมหานคร หากมีการแจ้งเรื่องเข้าไป มีเจ้าหน้าที่ลงพื้นที่ตรวจสอบ และประชาชนทำการติดตามผลไปนิดเดียว ซึ่งพบว่าหน่วยงานมีการปิดสถานะเรื่องเสร็จสิ้น แต่ประชาชนยังไม่ได้รับการแก้ไขปัญหา เจ้าหน้าที่ยังไม่ได้เข้าไปทำการตรวจสอบอีกรอบว่า ได้ดำเนินการนำสุนัขออกจากพื้นที่แล้วจริงหรือไม่ แต่มีการปิดสถานะเรื่องเสร็จสิ้นแล้ว ซึ่งผู้ร้องเห็นว่าเป็นการหลอกลวงประชาชน เหมือนปัญหายังไม่ได้รับการแก้ไข แต่แจ้งว่า ได้รับการแก้ไขแล้ว หากยังไม่ได้แก้ไขปัญหา ก็ควรแจ้งว่ายังไม่ได้แก้ไข ไม่ใช่แค่ทำส่งๆไปเพื่อให้งานมันจบ ทั้งที่ในความเป็นจริงประชาชนยังไม่ได้รับการช่วยเหลือ

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata